  Виталий Пронин Куинь ар талэсь азьло ай «Удмурт Кенеш» огазеяськон Кун Кенеш азе потӥз, кылъёс сярысь законэ тупатъянъёс кутыны курыса. Удмурт кылэз, кун кылэз сямен гажаса, одно кутыны кулэ социальной рекламаын.Но со ялан палэнтӥськылӥз. Но огазеяськон осконзэ уг ышты. Шаерысьтымы  национальной политикаын огъя югдурен но куд-ог ӵектонъёсын тодматӥз нациосын ужан политикая министрлэн воштӥсез Павел Орлов.Кылсярысь, со вераз, али  элькунамы удмурт кыллы тунсык будэ шуыса, егитъёс тросгес вераськыны кутско.  Арысь аре уногес усьтӥсько удмурт кылэз дышетонъя курсъёс. Кемалась верасько ни ужазы кык кылэз (ӟуч но удмурт) кутӥсь кивалтӥсьёслы но специалистъёслы  уждунзы борды ватсэт тырон сярысь.Удмурт  кылэз, кун кылэз сямен гажаса, одно кутыны кулэ  социальной рекламаын. Тани кылем арысен шоркарысь адӟыны луэ ни кык кылын гожтэм выль ар ӟечкыланъёсты, Гербере ӧтёнъёсты но мукет. Озьы луыны  кулэ котькытын. Кун Кенешысь  Национальной политикая, Кун Кенешлэсь ужзэ радъянъя но регламентъя ялан ужась комиссилэн кивалтӥсез Энвиль Касимов та ӵектонъёслы дурбасьтэ, оскемзэ вераз, мукетъёсыз но депутатъёс соглаш кариськозы шуыса.Зинаида Кириллова Теги: Ижкар  